Metamorfizam
Metamorfizam (od grčko-latinskog metamorphōsis - transformirati, promjenti oblik), je termin iz geologije za skup fizikalnih i kemijskih procesa koji se odvijaju zbog djelovanja topline, povišenoga tlaka i kemijski aktivnih otopina, na osnovu kojih nastaju dalekosežne promjene u stijenama u dubini zemljine kore.

Karakteristike 

To je mineraloško i strukturno prilagođavanje čvrstih stijena u fizikalnim i kemijskim uvjetima različitim od onih u kojima su se te stijene formirale kod svog nastanka. Promjene koje nastaju u površinskim uvjetima kao što je zbijanje obično su isključene.
 
Najvažniji faktori kod metamorfizma su temperatura, tlak i fluidi. Jednako su značajne promjene u kemijskoj okolini koje rezultiraju sa dva metamorfna procesa; 
 mehanička dislokacija u kojoj se stijene deformiraju, ponajviše kao rezultat diferencijalnog napora i 
 kemijska rekristalizacija kad mineralni sastav postaje neuravnotežen, radi promjene temperature i tlaka i novih formi mineralnog sastava.

U zavisnosti od relativnog utjecaja mehaničkih i kemijskih promjena, mogu se pojaviti tri vrste metamorfizma, to su; 

 Dinamički metamorfizam ili katakliza je rezultat uglavnom mehaničke deformacije sa malom ali dugotrajnom promjenom temperature. To je proces povezan sa snažnim djelovanjem lokaliziranog napora usmjerenog prema drobljenju stijene, mrveći ju ponegdje do praha uz nastajanje milonita.
Sklopovi nastali takvim metamorfozama kreću se od breča, koji se sastoji od krhotina razbijenih i rubnih stijena, do finozrnatih, granuliranih ili praškastih stijena, sa jasno vidljivom folijacijom  i lineacijom. Velika već postojeća zrna minerala mogu se deformirati zbog napora. 

 Toplinski ili kontaktni metamorfizam, kod kog je jedini aktivni faktor - toplina, bez nekog većeg utjecaja tlaka, kad je diferencijalni napor mali.

Zajednički fenomen za taj proces povezan je sa intruzijom (izljevom magme) zato se i zove kontaktni Kod njega postoji nekoliko metamorfnih zona, koncentrično raširenih od epicentra intruzije. Kako imaju različitu temperaturu, od visoke blizu centra, do male na granici stijene domaćina, i njihov mineralni sastav odražava temperaturni gradijent.Kako je masa podvrgnuta tom djelovanju relativno mala i tlak je blizu konstantne, tako stvorene stijene
imaju jednolika zrnca zbog nedostatka napora i najčešće su finozrnate zbog kratkog trajanja metamorfizma. 

 Regionalni metamorfizam je rezultat generalnog povećanja (najčešće povezanih) temperature i tlaka na velikom prostoru.U tom procesu koji je redovito povezan sa orogenezom, odnosno sa intruzijom magme se kristaliziraju novi minerali, .

Stupnjevi ili intenziteti metamorfizma, zbog svog različitog mineralnog sastava, kod kalibriranja u laboratorijskim eksperimentima pokazuju relativnu ili apsolutnu temperaturnu vrijednost. Regionalni metamorfizam može se razvrstati u različita stanja tlaka i temperature, bazirana na promatranim sekvencama mineralnih sklopova. Kojiput može imati ekstremno stanje, kad se javlja djelomično taljenje stijena, takvo stanje zove se anateksija.

Kod tog procesa može se pojaviti i metasomizam, koji uključuje dodavanje ili oduzimanje komponenti iz originalnog sastava.

Postoje  i druge vrste metamorfizma, kao što su; 

 Dijaftoreza ili retrogradni metamorfizam, koji nastaje kao rezultat smanjenja temperature i tlaka u mineralnom sastavu stijene, u tom procesu se od stijena višega metamorfnoga stupnja formiraju stijene nižega stupnja.

 Hidrotermalni metamorfizam ili Autometamorfizam
, kod kojeg se promjene dešavaju kad pored visokog tlaka i temperature, još ima i vode koja utječe na dobivene minerale i brzinu reakcije.

 Polimetamorfizam je efekt više od jednog metamorfnog procesa.

Povezano 

 Škriljavac

Izvori

Vanjske veze 

 Metamorphism na portalu Encyclopedia Britannica 
 Metamorfizam na portalu Leksikografskog zavoda Miroslav Krleža 

Geološki procesi‎
Petrologija